**Otázka:**  
Keďže zadávateľ požaduje priložiť návrh inštalácie, žiadam predložiť mapu alebo situačný výkres s predpokladaným umiestnením generátora vo vzťahu k budove a umiestnením rozvodnej skrine v budove alebo na jej fasáde.

**Odpoveď:**

Fotky s popisom sme priložili k dokumentom.

**Otázka:**  
Objasnite, či má generátor pracovať v automatickom režime a či sa má spolu s generátorovou sústavou dodať a nainštalovať systém AMF ( LTS ). Ak áno, uveďte, kde na stavenisku má byť tento LTS nainštalovaný.

**Odpoveď:**

Nie je špecifikované v podmienkach.

**Otázka:**

Prosím o vysvetlenie, aký podrobný rozsah prác si zadávateľ predstavuje pod pojmom inštalácia generátora.

**Odpoveď:**

Uloženie na cestný panel, vykopanie, uloženie a zakopanie prívodného(odvodného) kábla aj uzemnenia a zapojenie do rozvodnej skrine podľa priložených fotiek.

**Otázka:**  
Má ponuka obsahovať len 3 prílohy ( je to uvedené v súťažných podkladoch ) alebo aj iné dokumenty, ak áno, aké.

**Odpoveď:**

Len to čo je uvedené v podmienkach.

**Otázka:**  
Ako dlho má trvať záruka? V bode 6.1 kúpnej zmluvy je uvedené: „Predávajúci poskytuje Kupujúcemu na Predmet plnenia, vrátane všetkých jeho súčastí, záruku v trvaní tridsaťšesť (24) mesiacov.”

**Odpoveď:**

Ako je uvedené v kúpnej zmluve.

**Otázka:**  
Povolí zadávateľ generátor s PRP 200 kVA, a s rozmerom 3600 x 1200 x 2288?  
**Odpoveď:**

Výkon je stanovený v podmienkach, vyšší môže byť. Rozmery ktoré udávate sú problém, lebo sú väčšie ako cestný panel na ktorý sa má zdroj uložiť.

**Otázka:**  
Informujte ma, prosím, či objednávateľ akceptuje generátor s týmito rozmermi: 3650 x 1140 x 1900?   
Týka sa tej istej jednotky: či kupujúci povolí generátor s úrovňou spotreby nafty:  
hodinová spotreba paliva 100%: max. 49 l,   
hodinová spotreba paliva 75%: max. 37,4 l   
hodinová spotreba paliva 50%: max. 25,2 l  
  
**Odpoveď:**

Výkon je stanovený v podmienkach, vyšší môže byť. Rozmery ktoré udávate sú problém, lebo sú väčšie ako cestný panel na ktorý sa má zdroj uložiť.

Čo sa týka spotreby je dosť vysoká podľa PHZ sú generátory aj s nižšou spotrebou.